32010D0084
L 038/15
SLUŽBENI LIST EUROPSKE UNIJE
ODLUKA KOMISIJE
od 9. veljače 2010.
o određivanju novog roka za dostavljanje dokumentacije za određene tvari koju treba pregledati u okviru desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća
(priopćena pod brojem dokumenta C(2010) 764)
(Tekst značajan za EGP)
(2010/84/EU)
EUROPSKA KOMISIJA
uzimajući u obzir Ugovor o funkcioniranju Europske unije,
uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2.,
budući da:
(1)
Uredbom Komisije (EZ) br. 1451/2007 (2) utvrđuje se popis aktivnih tvari koje se moraju ocijeniti u pogledu njihovog mogućeg uvrštenja u priloge I., I.A ili I.B Direktivi 98/8/EZ.
(2)
Za mnoge kombinacije tvari/vrsta pripravaka na tom popisu svi su sudionici istupili iz programa pregleda ili države članice koje su imenovane izvjestiteljicama za ocjenjivanje nisu primile cjelovitu dokumentaciju u roku određenom u članku 9. i članku 12. stavku 3. Uredbe (EZ) br. 1451/2007.
(3)
Slijedom toga i na temelju članka 11. stavka 2, članka 12. stavka 1. i članka 13. stavka 5. Uredbe (EZ) br. 1451/2007, Komisija je o tome obavijestila države članice. Te su informacije 13. siječnja 2009., 11. veljače 2009. i 11. ožujka 2009. objavljene i u elektroničkom obliku.
(4)
U roku od tri mjeseca nakon objavljivanja tih informacija u elektroničkom obliku nekoliko je društava izrazilo zanimanje da preuzme uloge sudionika za neke od predmetnih tvari i vrsta pripravaka u skladu s člankom 12. stavkom 1. Uredbe (EZ) br. 1451/2007.
(5)
Stoga treba utvrditi novi rok za dostavljanje dokumentacije za te tvari i vrste pripravaka u skladu s drugim podstavkom članka 12. stavka 3. te Uredbe.
(6)
Mjere predviđene ovom Odlukom u skladu su s mišljenjem Stalnog odbora za biocidne pripravke,
DONIJELA JE OVU ODLUKU:
Članak 1.
Za tvari i vrste pripravaka određene u Prilogu, novi rok za dostavljanje dokumentacije je 28. veljače 2011.
Članak 2.
Ova je Odluka upućena državama članicama.
Sastavljeno u Bruxellesu 9. veljače 2010.